FREESTYLEKOMITÉMØTE NR. 8, 2022-2024

13.02.2024

Møteform - Teams

PROTOKOLL:

SAKSOVERSIKT

* Informasjon fra skistyret
* Økonomi
* Konkurransenivåer og økt antall deltagere
* Utlysning av stilling som junior- og rekruttlandslagstrener
* Innspill fra freeski til FIS-møte vedr commercial markings

FAST HABILITETSVURDERING Komitémedlemmers habilitetsvurdering opp mot sakslisten.

* Ikke vurdert

INFORMASJONSSAKER

* Info fra Skistyret v/Øystein
* Skistyret ønsker protokoller fra grenkomitémøter. Vi har ført notater fra alle komitémøter, men dette er ikke notater som i sin helhet bør være åpne der enkelte diskusjonspunkter er interne. Det utarbeides forenklede protokoller fra komiteens møter, som kan offentliggjøres på nettsidene våre.
* Budsjett er nå vedtatt for alle. Hopp har fortsatt mulighet til å sikre inntekt, og har lagt en tilfredsstillende tiltaksplan for kutt dersom nye inntekter uteblir.
* Utvalg som skal komme med forslag til en modernisert landslagsavtale for kommende sesong skal nå starte arbeidet, men har fått en tung start når flere som var bekreftet plutselig ikke ville delta likevel.
* Økonomi, resultat 2023
  + Gren ender 2023 med 75.940 i minus. Dette er litt bedre enn ønsket budsjett som hentet inn underskudd fra opparbeidet egenkapital.
    - Komiteen skryter av den økonomiske kontrollen
* Utlysning av stilling som ny junior- og rekruttlandslagstrener
  + Sportsjefen har mottatt flere gode søknader fra godt kvalifiserte kandidater med ulik og bra bakgrunn.
  + Prosessen videre går med HR, OLT og landslagstrener
* Innspill til FIS-møte vedr. Commercial markings
  + Sportsjef orienterer om innspill som er sendt fra freeski til FIS markedsforum om markedsrettigheter. Dette gjøres samlet fra flere nasjoner i FIS park & pipe

DISKUSJONS- OG VEDTAKSSAKER

* Diskutere fulltegnede norgescupkonkurranser. Hva kan vi gjøre for å løse dette akutt for å la flest mulig delta?
  + Vi må forholde oss til vedtak fra vår- og høstmøter om antallsbegrensning
  + Det er enighet om at FIS-poeng gir en rettferdig rangering for kvalifisering
  + I år er det en enorm økning i antall påmeldinger, med konsekvensen at flere som ønsker nå ikke kan delta. Spørsmålet er om økningen i påmeldinger skyldes økt rekruttering og aktivitet? Vi har ikke godt nok tallgrunnlag fra klubbene for å vurdere dette nå.
    - Komiteen kan kan ikke endre vedtak som er fattet av klubbene på høstmøtet
    - Administrasjonen skal jobbe videre med disse løsningen og en utredning av alternativer til neste komitémøte, i mars
* **Administrasjonen ser på alternativer som fremmes for vårmøtet. Dette vil innebære bl.a.**
  + Utvikle nivået under NOR Freeski cup med kvalifisering.
  + Sette opp et arbeidsmøte i april for å se på ny struktur som legges frem for vårmøtet
  + Se på hva andre idretter gjør for å hjelpe i problemstillingene

Deltok: Kristin Sæterøy, Camilla Søreide, Jon Opsahl, Geir Erik Samnøy og Øystein Tamburstuen

Forfall:

Fra administrasjonen: Christoffer Schach